**JAVNI RAZPIS**

**o subvencioniranju socialno varstvene storitve socialnega servisa varovanja na daljavo v Mestni občini Novo mesto**

Na podlagi drugega odstavka 4. člena Pravilnika o subvencioniranju socialno varstvene storitve socialnega servisa varovanja na daljavo v Mestni občini Novo mesto (Dolenjski uradni list št.7/2023 /) in 27. člena Statuta mestne občine Novo mesto (DUL, št. 14/19 –UPB1) Mestna občina Novo mesto, Seidlova cesta 1, 8000 Novo mesto objavlja naslednji javni razpis:

**1. PREDMET JAVNEGA RAZPISA**

Predmet javnega razpisa je pomoč občanom Mestne občine Novo mesto pri kritju stroškov uporabe storitve socialnega servisa varovanja na daljavo v obliki celodnevne povezave preko osebnega telefonskega alarma (v nadaljevanju: varovanje na daljavo).

Storitev oskrbe varovanja na daljavo podpira sodobna informacijsko-komunikacijska tehnologija, ki se namesti na domu uporabnika in mu omogoča, da lahko na enostaven in hiter način pokliče na pomoč. Pomoč mu nudi usposobljeno zdravstveno osebje v asistenčnem centru, ki mu je na razpolago štiriindvajset (24) ur na dan.

**2. NAMEN IN CILJI RAZPISA**

Namen javnega razpisa je omogočanje aktivnega, neodvisnega in varnega bivanja na domu tistim prebivalcem, ki potrebujejo podporo pri samostojnem življenju v domačem okolju, in sicer s celodnevno povezavo preko osebnega telefonskega alarma storitve socialnega servisa varovanja na daljavo.

**3. POGOJI IN MERILA ZA KANDIDIRANJE NA JAVNEM RAZPISU**

**Vlagatelj mora za prijavo na javni razpis izpolnjevati naslednje:**

* da ima stalno prebivališče na območju Mestne občine Novo mesto in tudi dejansko biva na njenem območju,
* da je starejši od 70 let (za starejšega od 70 let se šteje, kdor v letu razpisa dopolni 70 let),
* izjemoma velja tudi za osebe, mlajše od 70 let, ki imajo ugotovljeno prvo stopnjo telesne okvare, ki jo izkazuje upravičenec s pravnomočno odločbo Zavoda za pokojninsko in invalidsko zavarovanje Slovenije, ter osebe s težjimi bolezenskimi stanji, ki potrebujejo pomoč v vseh ali večini življenjskih potreb,
* da izpolnjuje pogoje iz 5.točke tega poziva (je dohodek vlagatelja, če prebiva sam oz. vlagatelja in njegovega partnerja nižji od praga revščine po zadnjih izračunih Statističnega urada RS za enočlansko ali dvočlansko gospodinjstvo, ali v kolikor dohodek vlagatelja, če prebiva sam, oz. vlagatelja in njegovega partnerja ne presega več kot 25% oz. 10% zneska praga revščine po zadnjih izračunih Statističnega urada RS za enočlansko ali dvočlansko gospodinjstvo),
* da izpolnjuje **vsaj en kriterij pod točko I., in še vsaj en kriterij, naveden pod točko II., v nadaljevanju:**

1. **Bivanjske okoliščine:**
* da so osebe, ki bivajo same v lastnem gospodinjstvu ali
* da so osebe, ki bivajo s partnerjem, ki tudi sam potrebuje pomoč v vseh življenjskih aktivnostih ali
* da so osebe, ki bivajo v širši družini, ki je čez dan zaradi službenih odsotnosti z doma.
1. **Bolezensko stanje:**
* da so osebe s težjimi kroničnimi boleznimi ali
* da so invalidne osebe ali,
* da so osebe s starostnimi znaki, ki jih navedejo sami oziroma njihovi svojci (npr. znaki demence ) ali
* da so bolniki po težjem operativnem posegu.

**4. PRIJAVA NA RAZPIS IN DOKAZILA ZA IZPOLNJEVANJE POGOJEV**

Upravičenci se prijavijo na razpis z vlogo na predpisanem obrazcu »Vloga za dodelitev socialno varstvene storitve socialnega servisa varovanja na daljavo« z vsemi prilogami, ki so obvezna vsebina oddane vloge. Podatki v vlogi in prilogah morajo biti resnični in točni.

Upravičenci, ki imajo že odobreno subvencionirano storitev socialnega servisa varovanja na daljavo, oddajo le vlogo na predpisanem obrazcu iz prejšnjega odstavka, kot prilogo pa priložijo le dokazilo o rednem mesečnem dohodku, ki se smatra kot obvezna sestavina vloge za pridobitev subvencije.

**5. VIŠINA SUBVENCIJE**

Mestna občina Novo mesto bo upravičencem subvencionirala socialno varstveno storitev socialnega servisa varovanja na daljavo iz proračuna Mestne občine Novo mesto za leto 2022 iz proračunske postavke 08109025 – Subvencioniranje socialnega servisa »Varovanje na daljavo«, in sicer v višini kot sledi:

* 22,00 EUR osnovnega paketa mesečno, v kolikor je dohodek vlagatelja oz. vlagatelja in njegovega partnerja nižji od višine praga tveganja revščine po zadnjih izračunih Statističnega urada RS za enočlansko ali dvočlansko družino,
* 16,00 EUR osnovnega paketa mesečno, v kolikor dohodek vlagatelja oz. vlagatelja in njegovega partnerja ne presega več kot 10% zneska praga tveganja revščine po zadnjih izračunih Statističnega urada RS za enočlansko ali dvočlansko gospodinjstvo,
* 10,00 EUR osnovnega paketa mesečno, v kolikor dohodek vlagatelja oz. vlagatelja in njegovega partnerja ne presega več kot 25% zneska praga tveganja revščine po zadnjih izračunih Statističnega urada RS za enočlansko ali dvočlansko gospodinjstvo,
* 5 EUR osnovnega paketa mesečno pa ostalim, ki ne sodijo v prvo, drugo ali tretjo alinejo in ne glede na višino dohodkov vlagatelja oz. vlagatelja in njihovega partnerja.

V dohodek vlagatelja za priznanje upravičenosti do subvencije storitve varovanja na daljavo se ne šteje dodatek za pomoč in postrežbo za opravljanje osnovnih življenjskih potreb.

V primeru spremembe višine meje praga revščine po podatkih Statističnega urada RS do izdaje odločbe se le ta upošteva pri upravičenosti do subvencije socialnovarstvene storitve.

V nobenem primeru subvencija ne more biti višja kot je mesečni strošek naročnine na storitev varovanje na daljavo. Subvencija se ne dodeli za stroške priključnine ali stroške nakupa opreme za vzpostavitev storitve.

Subvencije se dodeljujejo upravičencem po vrstnem redu oddaje vlog, do porabe proračunskih sredstev za ta namen. To pomeni, da v primeru, da je v razpisnem roku prejetih več popolnih vlog kot je v pozivu predvidenih proračunskih sredstev za dodelitev subvencije, ima prednost pri dodelitvi subvencije vlagatelj, glede na vrstni red prispelosti vloge.

**6. OKVIRNA VIŠINA SREDSTEV:**

Upravičencem bo občina subvencionirala storitev do konca leta 2022, z možnostjo podaljšanja, pri čemer bo subvencijo zagotavljala, če bodo sredstva za ta namen zagotovljena v sprejetih občinskih proračunih. Sredstva so do konca leta 2022 v višini 10.000,00 EUR za posamezno proračunsko leto zagotovljena v proračunu Mestne občine Novo mesto na proračunski postavki 08109025, konto 402999.

**7. ROK PRIJAVE, MESTO OBJAVE POZIVA IN NAČIN ODDAJE VLOG**

Razpis je odprt do 31. 10. 2023 oziroma do porabe proračunskih sredstev.

Vlogo s potrebnimi prilogami je potrebno dostaviti v zaprti ovojnici s pripisom **»NE ODPIRAJ – JP VAROVANJE NA DALJAVO«** na naslov Mestna občina Novo mesto, Seidlova ulica 1, 8000 Novo mesto.

Pravočasno prispela vloga je tista, ki jo prejme sprejemna pisarna Mestne občine Novo mesto **najkasneje do 31. 10. 2023 do 12. ure**, ne glede na način dostave.

Razpisna dokumentacija je na voljo:

* na spletni strani Mestne občine Novo mesto: http://www.novomesto.si (v elektronski obliki) in
* na sedežu Mestne občine Novo mesto, Seidlova cesta 1, Novo mesto, v sprejemni pisarni v pritličju, v času uradnih ur, kjer je razpisno dokumentacijo mogoče dobiti v tiskani obliki.

Mestna občina Novo mesto si pridržuje pravico, da morebitne spremembe in dopolnitve razpisa objavi kot popravek na spletni strani do zaključka le tega. Mestna občina Novo mesto lahko javni razpis po svoji prosti presoji brez kakršnih koli posledic razveljavi ali razdeli le del razpoložljivih sredstev.

**8. POSTOPEK OBRAVNAVE PRISPELIH VLOG IN OBVEŠČANJE O IZIDU JAVNEGA**

 **RAZPISA**

Odpirale se bodo samo vloge, ki bodo imele pravilno izpolnjene in označene ovojnice.

Vloge bo obravnavala tričlanska komisija, ki jo s sklepom imenuje župan, ki bo preučila pravočasnost, popolnost in izpolnjevanje razpisnih kriterijev.

Ponudba je **popolna**, če vsebuje vlogo in vse zahtevane priloge, ki so obvezne sestavina prijave.

Vloga mora biti izpolnjena na razpisnem obrazcu in vsebovati vse obvezne podatke. Za popolnost prijave morajo vlagatelji izpolniti in priložiti spodaj navedene dokumente:

* splošno izjavo vlagatelja (Obrazec št. 1) ter
* izjavo vlagatelja o bivanjskih okoliščinah (Obrazec št. 2) in izjavo osebnega zdravnika o vlagateljevem bolezenskem stanju (Obrazec št. 3),
* odločbo ZPIZ-a, v kolikor gre za osebo mlajšo od 70 let iz druge alineje prvega odstavka tretjega člena tega pravilnika,
* fotokopija veljavnega osebnega dokumenta ali dovoljenja o stalnem prebivanju,
* dokazila o rednem mesečnem dohodku vlagatelja.

Če vloga ne bo formalno popolna (ne bodo priložene vse potrebne priloge), bo o tem vlagatelj obveščen po pošti oz. po e-pošti v roku 5 delovnih dni od odpiranja vlog in pozvan na dopolnitev. Nepopolno vlogo, ki je vlagatelj ne bo dopolnil v določenem roku, bo komisija zavrgla. Vloga, ki ne bo izpolnjevala pogojev razpisa, se bo kot neustrezna zavrnila.

Popolne vloge bo komisija obravnavala v skladu s kriteriji razpisa. Komisija bo po obravnavi vlog pripravila seznam upravičencev in ga posredovala direktorici občinske uprave. Direktorica občinske uprave na podlagi seznama izda odločbo o dodelitvi subvencije za posameznega upravičenca. Upravičenec do subvencije je po prejemu odločbe dolžan občini predložiti dokazilo o sklenjeni pogodbi z izvajalcem. Izbrani prejemniki bodo pozvani k podpisu pogodbe z Mestno občino Novo mesto, ki jo morajo podpisati in vrniti v roku 8 dni od poziva. Če vlagatelj v navedenem roku ne podpiše in vrne pogodbe občini, se šteje, da je umaknil vlogo za pridobitev sredstev. Upravičencu pripada subvencija z dnem, ko je storitev pri upravičencu vzpostavljena.

Upravičenec mora o vsaki spremembi v zvezi z izvajanjem storitve občino obvestiti v roku 8 dni od nastanka spremembe.

**9. DODATNE INFORMACIJE V ZVEZI Z RAZPISOM**

Vse dodatne informacije v zvezi z razpisom dobijo zainteresirani po telefonu vsak delovni dan v času uradnih ur (ponedeljek, sreda in petek med 8.00 in 12.00 ter v sredo od 13.00 do 16.00) oziroma po e - pošti, in sicer pri mag. Mateji Jerič, na tel.: št. 07 39 39 250, elektronska pošta: mateja.jeric@novomesto.si

Številka: 123-0008/2023

Datum: 7. 3. 2023

 ŽUPAN

 mag. Gregor Macedoni, l. r.

 **Vloga**

**VLOGA**

**ZA ODOBRITEV SUBVENCIJE SOCIALNO VARSTVENE STORITVE**

**SOCIALNEGA SERVISA VAROVANJA NA DALJAVO ZA LETO 2023**

1. **PODATKI O VLAGATELJU**

**IME in PRIIMEK**

|  |
| --- |
|  |

**NASLOV STALNEGA BIVALIŠČA**

|  |
| --- |
| \*obvezna priloga: fotokopija osebnega dokumenta/dovoljenja o stalnem prebivanju za tujce**NASLOV DEJANSKEGA BIVALIŠČA (če se razlikuje od naslova stalnega bivališča):****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **EMŠO**: |  |  |  |  |  |  |  |  |  |  |  |  |  |  |  **DAVČNA ŠT**: |  |  |  |  |  |  |  |  |

**KONTAKTNA TEL. ŠT. VLAGATELJA oz. ZAKONITEGA ZASTOPNIKA**

|  |
| --- |
|  |

**ELEKTRONSKA POŠTA** (ni nujno)

|  |
| --- |
|  |

1. **Kategorije izpolnjevanja pogojev:** (obkrožite)
2. **Starostni pogoj:**
3. Imam 70 let ali več;

b) Imam manj kot 70 let in izkazujem prvo stopnjo telesne okvare oz. težje bolezensko stanje, zaradi česar potrebujem pomoč v vseh ali večini življenjskih razmer

 \*obvezna priloga: odločba ZPIZ o telesni okvari ali težjih bolezenskih stanjih, s katerim vlagatelj dokazuje stalno ali

 začasno nezmožnost za delo.

1. **Bivanjske okoliščine:**
2. Bivam sam.

\*obvezna priloga: Obrazec2

1. Bivam s partnerjem, ki prav tako potrebuje pomoč pri življenjskih aktivnostih.

\*obvezna priloga: Obrazec2

1. Bivam v širši družini, ki je čez dan zaradi službenih odsotnosti zdoma.

\*obvezna priloga: Obrazec 2

1. **Bolezensko stanje:**
2. Imam težje kronične bolezni.

\*obvezna priloga: Obrazec3

1. Sem invalidna oseba.

\*obvezna priloga: Obrazec 3

1. Sem oseba s starostnimi znaki (npr. znaki demence) ), drugo: \_\_\_\_\_\_\_\_\_\_\_\_\_\_\_

\*obvezna priloga: Obrazec 3

1. Sem oseba po težjem operativnem posegu.

\*obvezna priloga: Obrazec 3

1. **Materialni položaj vlagatelja:**

 a) Mesečna pokojnina oz. dohodki so nižji od praga tveganja revščine.

 obvezna priloga: zadnji izpisek pokojnine iz ZPIZ ali druga dokazila o dohodkih

1. Mesečna pokojnina oz. dohodki ne presegajo več kot 25% oz. 10% zneska praga tveganja revščine.

 obvezna priloga: zadnji izpisek pokojnine iz ZPIZ ali druga dokazila o dohodkih

 c) Mesečna pokojnina presegajo znesek praga tveganja

 revščine.

 obvezna priloga: zadnji izpisek pokojnine iz ZPIZ ali druga dokazila o dohodkih

1. **Obvezne priloge (za nove prosilce oz. vlagatelje):**
2. Splošno izjavo vlagatelja;
3. Izjavo vlagatelja o bivanjskih okoliščinah in izjavo osebnega zdravnika o vlagateljevem bolezenskem stanju;
4. Odločbo ZPIZ-a, v kolikor gre za osebo mlajšo od 70 let iz druge alineje prvega odstavka tretjega člena tega pravilnika;
5. Fotokopija veljavnega osebnega dokumenta ali dovoljenja o stalnem prebivanju;
6. Dokazila o rednem mesečnem dohodku vlagatelja.

|  |  |  |
| --- | --- | --- |
| Kraj in datum:  |  | Podpis vlagatelja: |

 **Obrazec št. 1**

**SPLOŠNA IZJAVA VLAGATELJA**

Podpisani vlagatelj/ica izjavljam:

* da sem seznanjen/a in se v celoti strinjam z določbami javnega poziva, razpisne dokumentacije in vzorcem pogodbe,
* da so vsi podatki, navedeni v vlogi resnični, točni in popolni, za kar prevzemam materialno in kazensko odgovornost,
* da pristojnemu organu dovoljujem, da vse navedene podatke preveri pri upravljalcih zbirk osebnih podatkov,
* da dajem Mestni občini Novo mesto izrecno privolitev za obdelavo osebnih podatkov, v skladu z GDPR, za namen izvedbe tega javnega poziva.

Kraj in datum:

\_\_\_\_\_\_\_\_\_\_\_\_\_\_

 Podpis vlagatelja/ice:

 \_\_\_\_\_\_\_\_\_\_\_\_\_\_\_\_\_\_\_\_

 **Obrazec št. 2**

**IZJAVA**

**(BIVANJSKE OKOLIŠČINE)**

Spodaj podpisani ………………………………………………., stanujoč na ………………………

naslovu……………………………………………………………….

**IZJAVLJAM**

(ustrezno obkrožite)

1. da bivam sam;
2. da bivam s partnerjem, ki tudi sam potrebuje pomoč v vseh življenjskih aktivnostih,
3. da bivam v širši družini, ki je čez dan zaradi službenih odsotnosti z doma (najmanj 8 ur)

Kraj in datum:

\_\_\_\_\_\_\_\_\_\_\_\_\_\_

 Podpis vlagatelja/ice:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Obrazec št. 3**

**IZJAVA OSEBNEGA ZDRAVNIKA**

(bolezensko stanje)

Za potrebe Javnega poziva za subvencioniranje socialno varstvene storitve socialnega servisa varovanja na daljavo za občane Mestne občine Novo mesto

**IZJAVLJAM,**

da pacient:

|  |
| --- |
|  |

(ime, priimek)

s stalnim prebivališčem na naslovu :

|  |
| --- |
|  |

izpolnjuje pogoj iz kategorije »Bolezensko stanje« (2. točka 3. člena Pravilnika subvencioniranja »Varovanja na daljavo«, DUL. št. 7/2023), in sicer je:

(ustrezno obkrožite)

* oseba s težjo kronično boleznijo;
* invalidna oseba;
* oseba s starostnimi znaki ( znaki demence oz. drugo -opišite)
* oseba po težjem operativnem posegu.

Opomba zdravnika:

|  |  |  |
| --- | --- | --- |
|  |  |  |
|  |  |  |

 kraj in datum podpis, žig osebnega zdravnika

**VZOREC TRIPARTITNE POGODBE**

**I. Mestna občina Novo mesto**, **Seidlova cesta 1**­­­­­­­­­­­­­­­­, ki jo zastopa župan mag. Gregor Macedoni, matična številka**:** 5883288, davčna številka: SI 48768111, račun: SI 56 01285 0100015234 (v nadaljevanju: Občina)

in

**II. Ime in priimek, naslov\_\_\_\_\_\_\_\_\_\_\_\_ ,** davčna št. \_\_\_\_\_\_\_\_\_\_\_\_\_, račun: \_\_\_\_\_\_\_\_\_\_ , odprt pri \_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: upravičenec)

in

**III. Naziv\_\_\_\_\_\_\_\_\_\_\_\_\_\_\_\_** , **naslov\_\_\_\_\_\_\_\_\_\_\_\_\_\_\_** , ki ga zastopa \_\_\_\_\_\_\_\_\_\_\_\_\_\_\_ , matična številka:\_\_\_\_\_\_\_\_\_\_\_, davčna številka:\_\_\_\_\_\_\_\_\_\_\_\_\_, račun:\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_

(v nadaljevanju: izvajalec storitve)

sklenejo na podlagi Odločbe o odobritvi subvencije socialno varstvene storitve socialnega servisa »Varovanje na daljavo« ) št. \_\_\_\_\_\_\_ z dne \_\_\_\_\_\_\_\_\_\_ (v nadaljevanju: Odločba o odobritvi subvencije), naslednjo

**POGODBO**

**o dodelitvi subvencije socialno varstvene storitve socialnega servisa varovanja na daljavo za leto 2023**

1. člen

Pogodbene stranke uvodoma ugotavljajo:

* da je Občina dne \_\_\_\_ objavila javni poziv za subvencioniranje socialno varstvene storitve socialnega servisa varovanja na daljavo v Mestni občini Novo mesto (v nadaljevanju storitev socialnega servisa Varovanje na daljavo),
* da je bila upravičencu na podlagi Odločbe o odobritvi subvencije št. \_\_\_\_\_\_\_ z dne \_\_\_\_\_\_\_\_\_\_ odobrena subvencija za storitev socialnega servisa Varovanje na daljavo v višini\_\_\_\_\_, za obdobje mesecev (nepretrgoma),
* da ima izvajalec socialno varstvene storitve socialnega servisa Varovanje na daljavo veljavno dovoljenje pristojnega ministrstva za izvajanje storitve,
* da ta pogodba ureja le razmerja v zvezi z upravičenjem do subvencije in izplačevanjem subvencije, ki jo zagotavlja Občina, ne posega pa v pravice in obveznosti upravičenca in izvajalca storitve, zagotavljanja same storitve, ki sta jih dogovorila v pogodbi za izvajanje le-te upravičenec in izvajalec storitve.
1. člen

Upravičenec se zavezuje, da bo subvencijo koristil v skladu z njenim namenom. Subvencija se ne sme porabiti za stroške priključnine ali stroške nakupa opreme za vzpostavitev storitve.

Višina subvencije znaša mesečno XX,00 EUR, vendar ne več kot višina mesečne naročnine osnovnega paketa (do 22,00 EUR) za obdobje\_\_\_\_\_ mesecev. Upravičencu pripada subvencija z mesecem, ko je ta pogodba sklenjena in storitev pri upravičencu vzpostavljena.

Občina bo zagotavljala subvencijo iz proračunske postavke \_\_\_\_\_\_\_\_\_\_\_, konto \_\_\_\_\_\_\_\_\_\_\_\_.

Upravičenec pooblašča Občino, da v njegovem imenu nakaže na TRR izvajalca storitve št. \_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_ , znesek mesečne subvencije, izvajalca storitve pa poziva, da tako izpolnitev v svojem imenu sprejme. Občina s podpisom te pogodbe privoli v nakazilo izvajalcu storitve, izvajalec storitve pa izrecno in nepreklicno izjavlja upravičencu, da nakazilo Občine sprejme.

Nakazilo mesečne subvencije se bo izvršilo na podlagi fotokopije računa o opravljeni socialno varstveni storitvi socialnega servisa Varovanja na daljavo oziroma druge ustrezne dokumentacije, ki bo vsebovala najmanj podatke o številki in datumu računa, vrsti storitve, zneska za plačilo, ime in priimek ter naslov upravičenca in podpis izvajalca storitve. Izvajalec storitve mora račune oz. ustrezno dokumentacijo dostaviti občini najkasneje do 20. dne v tekočem mesecu, sicer se plačilo posamezne subvencije ne izvede.

Nakazila subvencije se izvajajo za pretekli mesec. Občina bo plačilo izvedla 30. dan po prejemu pravilno izstavljenega zahtevka s strani izvajalca storitve.

1. člen

Upravičenec mora o vsaki spremembi v zvezi z izvajanjem storitve socialnega servisa občino obvestiti najkasneje v roku 8 dni od nastanka spremembe.

Občina lahko preverja namensko porabo odobrene subvencije. Upravičenec mora preverjanje omogočiti. V primeru nenamenske porabe subvencije ali zamolčanih resničnih dejstev oz. navedenih neresničnih podatkov v vlogi, ki so vplivali na pravico do subvencioniranja ali v primeru, da prejemnik ne omogoči nadzora, Občina odstopi od pogodbe, upravičenec pa je nenamensko porabljeno subvencijo dolžan vrniti skupaj z obrestmi, ki se obračunavajo od dneva nakazila subvencije. Upravičenec mora prejeto subvencijo vrniti tudi v primeru, če podatki navedeni v vlogi niso preverljivi. Če sredstva niso vrnjena v določenem roku, se izvede postopek izterjave.

V kolikor se ob pregledu ugotovijo nepravilnosti, se upravičenca nanje opozori in določi rok odprave le teh. V kolikor upravičenec nepravilnosti še vedno ne odpravi, se šteje to kot razlog odstopa od pogodbe brez odpovednega roka, prejeto subvencijo pa je dolžan vrniti nazaj skupaj z zamudnimi obrestmi.

1. člen

Pravica do subvencije preneha v primeru:

* smrti upravičenca,
* vključitve upravičenca v institucionalno varstvo,
* prenehanja izvajanja storitve pri upravičencu,
* odstopa od pogodbe in v drugih primerih v skladu s pravilnikom.
1. člen

V primeru spremembe višine proračunskih sredstev zaradi spremembe proračuna ali rebalansa proračuna Mestne občine Novo mesto za leto 2022 si naročnik pridržuje pravico, da sredstva, opredeljena v tej pogodbi, ne izplača v celoti oziroma jih enostransko zniža.

1. člen

Upravičenec dovoljuje Občini in izvajalcu storitve preverjanje osebnih podatkov, ki so potrebni za nadzor nad izvajanjem pogodbe.

Skrbniki te pogodbe so:

* upravičenec,
* za Občino \_\_\_\_\_\_\_\_\_\_\_\_\_\_\_\_: \_\_\_\_\_\_\_\_\_\_\_\_\_\_\_\_\_\_\_\_\_\_,
* za izvajalca storitve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ .
1. člen

Morebitne spore iz te pogodbe bodo pogodbene stranke reševale sporazumno. Če do sporazuma ne pride, rešuje spore pristojno sodišče po sedežu Občine.

1. člen

Pogodbene stranke so sporazumne, da bodo morebitne spremembe te pogodbe uredile s pisnim aneksom k tej pogodbi.

1. člen

Skladno s 14. členom Zakon o integriteti in preprečevanju korupcije (Uradni list RS, št. [69/11](http://www.uradni-list.si/1/objava.jsp?sop=2011-01-3056) – uradno prečiščeno besedilo in [158/20](http://www.uradni-list.si/1/objava.jsp?sop=2020-01-2765)) je ta pogodba nična, če kdo v imenu in na račun druge pogodbene stranke, naročniku, njegovemu predstavniku ali posredniku da, obljubi ali ponudi kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi katerikoli pogodbeni stranki ali njenemu predstavniku, zastopniku ali posredniku.
1. člen

Izvajalec storitve se zavezuje, da bo kot poklicno in poslovno skrivnost varoval vse osebne podatke, s katerimi se bo pri svojem delu morebiti seznanil ter se zaveda, da je razkrivanje teh osebnih podatkov nepooblaščenim osebam ali zloraba teh podatkov sankcionirana kot hujša kršitev pogodbenih obveznosti in kot kaznivo dejanje. Izvajalec hkrati izjavlja, da je seznanjen z naravo osebnih podatkov, ki jih bo v okviru izvajanja te pogodbe zbiral, obdeloval, shranjeval, posredoval oziroma uporabljal pri svojem delu za naročnika.

1. člen

Pogodba je sestavljena na v treh (3) izvodih, od katerih prejme vsaka pogodbena stranka po en (1) izvod.

Pogodba stopi v veljavo, ko jo podpišejo vse tri (3) pogodbene stranke.

Številka: 123-0008/2023

|  |  |  |
| --- | --- | --- |
| **Ime in priimek** | **Izvajalec storitve**  | **Mestna občina Novo mesto** |
| **Upravičenec** | **Zastopnik** | **ŽUPAN** |
|  |  |  |
| \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ | **\_\_\_\_\_\_\_\_\_\_\_\_\_\_\_\_\_** |
| Datum: \_\_\_\_\_\_\_\_\_\_\_\_ | Datum: \_\_\_\_\_\_\_\_\_\_\_\_ | Datum: \_\_\_\_\_\_\_\_\_\_\_\_ |